25/09/2018 | Administración LocalProvincial
Deputación Provincial da Coruña
Servizo de Xestión de Plans. Sección de Plans Provinciais
Aprobación da 2.ª modificación das bases reguladoras do Plan de aforro e investimento (PAI) 2016 relativa ao retraso do prazo da devolución do préstamo provincial ata o ano 2022

ANUNCIO O Pleno da Deputación Provincial da Coruña, na sesión ordinaria que tivo lugar o catorce de setembro de dous mil dezaoito (14/09/2018), acordou a aprobación do asunto que deseguido se menciona: Aprobación da 2.ª modificación das Bases reguladoras do Plan de aforro e investimento (PAI) 2016 relativa ao retraso do prazo da devolución do préstamo provincial ata o ano 2022 Vista a proposta de modificación das Bases reguladoras do Plan de aforro e investimento (PAI) 2016, asinada o 23 de agosto de 2018 polo presidente da Comisiòn Informativa de Cooperación, Plans Provinciais Xerais, Asistencia a Municipios, Turismo e Patrimonio Histórico Artístico desta Deputación Provincial, coa finalidade de retrasar ata o ano 2022 a data de devolución do préstamo provincial que inicialmente comezaba no ano 2018 e que fora retrasado ata o ano 2020 mediante o acordo de aprobación da modificación das Bases do PAI 2016, aprobada mediante acordo plenario do 28 de outubro de 2016 De acordo coa normativa vixente, o Pleno da Deputación Provincial da Coruña ACORDA: 1.–Aprobar a segunda modificación das Bases reguladoras do Plan de aforro e investimento (PAI) 2016, aprobadas polo Pleno desta Deputación na sesión ordinaria que tivo lugar o 30 de decembro de 2015 e publicadas no Boletín Oficial da Provincia (BOP) número 2 do 5 de xaneiro de 2016; cuxa primeira modificación para retrasar ata o ano 2020 a data de devolución do préstamo provincial que inicialmente comezaba no ano 2018, foi aprobada mediante acordo plenario do 28 de outubro de 2016 e publicada no BOP n.º 208, do 3 de novembro de 2016. Esta segunda modificación ten por finalidade retrasar novamente a data para que os concellos inicien a devolución durante 10 anos do préstamo provincial concedido dentro deste Plan, que inicialmente se realizaba entre os anos 2018 e 2027, para pasar a realizarse entre os anos 2022 e 2031. As Bases afectadas por esta segunda modificación son a número 2 e 10 que quedarían redactadas como se indica a continuación: Base 2.–FINALIDADE E OBXECTO. Onde di: “Cun prazo de devolución durante 10 anos a partir do ano 2020, nos meses de xuño e novembro”. Debe dicir: “Cun prazo de devolución durante 10 anos a partir do ano 2022, nos meses de xuño e novembro, prazo que poderá ser prorrogado novamente mediante Resolución da Presidencia desta Corporación provincial.” Base 10.–DEVOLUCIÓN DO PRÉSTAMO PROVINCIAL. Onde di: “Os concellos deberán devolver á Deputación en dez anualidades o importe do préstamo provincial que lles foi transferido a partir do ano 2020 ata o 2029”. Debe dicir: “Os concellos deberán devolver á Deputación en dez anualidades o importe do préstamo provincial que lles foi transferido a partir do ano 2022 ata o 2031. Este prazo poderá ser prorrogado novamente mediante Resolución da Presidencia desta Corporación provincial.” 2.–Dispoñer a exposición pública das Bases do Plan mediante a publicación dun anuncio no Boletín Oficial da Provincia (BOP) para os efectos de que durante o prazo de 10 días poidan presentarse as alegacións oportunas, podéndose proseguir as actuacións despois de que transcorra o dito prazo sen que se presentara ningunha alegación.3.–Remitirlle o expediente para o coñecemento e informe á Xunta de Galicia e á Comisión Galega de Cooperación Local, respectivamente, para os efectos de coordinación establecidos nos artigos 122 e concordantes da Lei 5/1997, do 22 de xullo, de administración local de Galicia, podéndose proseguir as actuacións una vez transcorrido o dito prazo sen que se emita ningún informe. BASES REGULADORAS MODIFICADAS DO PLAN DE AFORRO E INVESTIMENTO (PAI) 2016 1.–DENOMINACIÓN E APLICACIÓN ORZAMENTARIA. O presente “Plan de aforro e investimento (PAI) 2016“ é un Plan da Deputación Provincial da Coruña destinado aos 93 concellos da provincia que previsiblemente vaise financiar cunha achega provincial por importe de 21.485.000,00 € no exercicio 2016. No orzamento provincial para o exercicio 2016 vaise consignar a cantidade de 21.485.000,00 € na partida 0430/ 9433/82120 destinada a esta finalidade. Por iso, a aprobación destas bases queda sometida á condición suspensiva da entrada en vigor do orzamento provincial para o exercicio 2016, e polo tanto, non se poderá realizar acto ningún que supoña directa ou indirectamente compromiso provincial de transcendencia orzamentaria en tanto non se cumpra esta condición suspensiva. En ningún caso a presente convocatoria xerará dereito ningún a favor dos solicitantes mentres tanto non se dean as condicións orzamentarias, procedimentais e xurídicas de aplicación.2.–FINALIDADE E OBXECTO. O artigo 36 da Lei 7/1985, do 2 de abril, reguladora das bases do réxime local, establece que é competencia propia das deputacións provinciais a asistencia e a cooperación xurídica, económica e técnica aos concellos, especialmente aos de menor capacidade económica e de xestión. A finalidade deste plan é cooperar cos 93 concellos da provincia concedéndolles préstamos coas seguintes características: – Sen xuros. – Con dous anos de carencia. – Cun prazo de devolución durante 10 anos a partir do ano 2022, nos meses de xuño e novembro, prazo que poderá ser prorrogado novamente mediante Resolución da Presidencia desta Corporación provincial. – Se o concello non devolve o importe que corresponda no prazo establecido, a Deputación poderá aplicar á compensación coas entregas a conta da recadación ou con calquera outra cantidade que a Deputación teña que aboar ao concello. Tendo en conta que entre os principais problemas de moitos dos concellos están o seu alto grado de endebedamento e os custos de mantemento das súas infraestruturas, cada concello poderá destinar o importe do préstamo provincial asignado á ”redución do seu endebedamento” e á “realización de obras ou subministracións”, en función do seu “nivel de endebedamento”, calculando para iso a proporción que representa o volume total do capital vivo das súas operacións de crédito vixentes a longo prazo, respecto dos ingresos correntes liquidados ou devengados no exercicio inmediatamente anterior, nos termos establecidos no artigo 53 do Real decreto lexislativo 2/2004, do 5 de marzo, polo que se aproba o Texto refundido da lei reguladora das facendas locais.2.1.–Redución do seu endebedamento. O concello deberá aplicar a reducir o seu endebedamento como mínimo un importe resultante de aplicar ao préstamo provincial asignado a través deste plan, a porcentaxe do seu “nivel de endebedamento” definido no parágrafo anterior. O préstamo provincial restante poderá destinalo ben a reducir máis débeda municipal ou ben á realización de investimentos, sexan obras ou subministracións.2.2.–Realización de investimentos. O importe do préstamo provincial asignado ao concello que non teña que destinarse obrigatoriamente á redución da súa débeda, poderá destinarse ao financiamento de investimentos (obras ou subministracións). Neste plan pódense incluír todas as obras e subministracións que sexan de competencia municipal, con preferencia das asociadas aos servizos obrigatorios, de acordo co establecido nos citados artigos 25 e 26 da Lei 7/1985, do 2 de abril, reguladora das bases de réxime local. En todo caso, deben ser obras ou subministracións para as que o concello teña a plena dispoñibilidade dos terreos necesarios para a súa execución, e que non precisen de autorizacións ou, no caso de que sexan precisas, deberán detallarse, e o concello deberá acreditar documentalmente que xa conta con elas ou que as solicitou antes do remate do prazo de presentación da solicitude deste plan, xuntando os correspondentes documentos. Os proxectos e pregos de prescricións técnicas deberanse presentar para todas as obras e subministracións incluídas na anualidade de 2016, tanto do Plan base como do Plan complementario ao que se fai referencia máis adiante. O importe mínimo de cada obra ou subministración é de trinta mil euros (30.000,00 €), IVE incluído. Cada obra ou subministración identificarase cun proxecto ou prego de prescricións técnicas, tendo en conta que non se poden incluír como actuacións independentes os orzamentos parciais do proxecto ou prego, e que deberán estar asinados por técnico competente. Lémbrase que non se admiten as denominacións xenéricas, debendo ser identificados con precisión e claridade, sen lugar a dúbidas, os investimentos que se integran no plan.3.–DESTINATARIOS. Os destinatarios deste plan son os 93 concellos da provincia, aos que se lles asignan en concepto de préstamo as cantidades que resultan da aplicación dos criterios que se detallan na base 4.4.–FINANCIAMENTO. No financiamento deste plan participarán esta Deputación e, no seu caso, os concellos que voluntariamente realicen achegas aos investimentos deste plan.4.1.–Achega provincial. Segundo se indica na base 1, está previsto que no orzamento provincial para o exercicio 2016 se consigne a cantidade de 21.485.000,00 € na partida 0430/9433/82120 para o financiamento deste plan. A cada concello asígnaselle unha cantidade de préstamo provincial calculada aplicando as variables ponderadas que tradicionalmente se utilizaron para realizar as asignacións de fondos do POS e que son as seguintes: No caso de concellos fusionados, sumarase o importe que lles correspondería aos concellos separadamente antes da fusión. Da aplicación destas porcentaxes aos datos dos 93 concellos destinatarios do plan resulta a cantidade de préstamo provincial que se lles asigna a cada un deles, e que se lles transferirá aos concellos na forma establecida na base 9.4.2.–Achega municipal. A achega do concello é voluntaria. Para cada investimento deberase indicar individualmente a parte que se financia con cargo á Deputación e, no seu caso, a parte que voluntariamente achega o concello, co compromiso do seu financiamento. Terase en conta que, de conformidade co criterio de aplicación das baixas de licitación aprobado polo Pleno desta Deputación na sesión realizada o día 25 de setembro de 1998, no caso de que haxa unha baixa de licitación no investimento, o concello beneficiarase da máxima baixa posible. Isto quere dicir que se o concello realiza voluntariamente algunha achega, no caso de que houbese baixa de licitación, esta aplicarase en primeiro lugar a minorar a achega municipal ata anulala, mantendo no posible o préstamo da Deputación.4.3.–Plan complementario. A Deputación aprobará o Plan base da anualidade 2016 xunto cun Plan complementario para aplicar os remanentes que se poidan orixinar. Polo tanto, xa neste momento o concello debe prever as obras ou subministracións que desexe realizar para o caso de que se produzan remanentes por baixas na adxudicación dos contratos, ou por anulacións dos investimentos, de non ser así non se poderán aplicar os remanentes que se poidan producir no concello. O orzamento mínimo dos proxectos tamén é de 30.000,00 €, IVE incluído, e para o seu financiamento poderanse utilizar os remanentes producidos polas baixas de adxudicación ou, se é o caso, polas anulacións de obras ou subministracións, podendo o concello realizar, no seu momento, unha maior achega para completar o orzamento do proxecto mínimo se fose necesario. Se o concello inclúe varias obras ou subministracións no Plan complementario, poderá decidir no seu momento aquela á que vai aplicar os remanentes xerados con independencia da súa orde de relación no plan.5.–FORMA E PRAZO DA SOLICITUDE. As solicitudes presentaranse de xeito telemático, a través da páxina web desta Deputación: www.dacoruna. gal. A presentación telemática producirá plenos efectos xurídicos, sempre que a solicitude sexa enviada dentro do prazo establecido. Para presentar a solicitude de xeito telemático será imprescindible que dispoñan de sinatura electrónica as persoas titulares da Secretaría e da Alcaldía para asinar a documentación achegada, e tamén a persoa designada como representante para o envío da solicitude ao rexistro telemático. O prazo de presentación de solicitudes iniciarase o 15 de xaneiro de 2016 e rematará ás 14.00 horas do 18 de marzo de 2016. A documentación administrativa e técnica será revisada e supervisada pola Deputación, que poderá realizar os requirimentos que estime necesarios para completar ou corrixir a documentación presentada. A documentación que debe presentarse telematicamente é a que deseguido se indica: 5.1.–Certificado do acordo plenario (ANEXO I). Certificación do acordo do Pleno do concello, segundo o modelo que figura como Anexo I a estas Bases, polo que se dispoña participar no presente plan, aceptar expresamente estas bases e se aprobe a solicitude a realizar, coa indicación do destino do préstamo provincial asignado ao concello, cos datos da débeda que se vai diminuír e, de ser o caso, cos investimentos que se van realizar, coa indicación da súa denominación, orzamento e detalle do seu financiamento por axentes cofinanciadores, de xeito que se concrete o importe que se financia con cargo ao préstamo provincial e o que se realiza con cargo á achega municipal voluntaria. O concello deberá adoptar o compromiso firme de incluír no orzamento municipal crédito dabondo para o financiamento da achega municipal ás obras ou subministracións se voluntariamente existe achega do concello. No mesmo acordo indicarase expresamente que o concello conta coa dispoñibilidade dos terreos e coas autorizacións necesarias para a execución dos investimentos. No acordo incluirase a declaración do concello de que non solicitou nin percibiu ningunha subvención doutras Administracións públicas para a minoración da débeda ou para o financiamento dos investimentos para os que se vai aplicar o préstamo provincial asignado e, no caso de que existan axudas ou subvencións concorrentes doutras Administracións, achegarase o detalle de cada unha delas, acreditándose que a súa suma total non supera o 100% do seu importe. Igualmente, no devandito acordo autorizarase á Deputación a obter as certificacións da Axencia Estatal de Administración Tributaria e da Tesourería da Seguridade Social nas que se acredite que o concello está ao corrente nas súas obrigas tributarias e coa Seguridade Social. Non obstante, os municipios de gran poboación formalmente acollidos ao réxime previsto na Lei 57/2003, do 16 de decembro, de medidas para a modernización do goberno local, poderán adoptar o acordo de participación neste plan polo órgano municipal que teña atribuída a competencia.5.2.–Informe sobre o nivel de endebedamento do concello (ANEXO II). Coa finalidade de concretar o “nivel de endebedamento” do concello, a Intervención ou Secretaría-Intervención do concello deberá emitir un informe cos datos do volume total do capital vivo das súas operacións de crédito vixentes a longo prazo, respecto dos ingresos correntes liquidados ou devengados no exercicio inmediatamente anterior, nos termos establecidos no artigo 53 do Real decreto lexislativo 2/2004, do 5 de marzo, polo que se aproba o Texto refundido da lei reguladora das facendas locais.5.3.–Datos da débeda a reducir (ANEXO III). No suposto de que o concello teña débeda, a Intervención ou Secretaría-Intervención do concello deberá emitir un informe cos datos da débeda ou débedas concretas ás que se vai aplicar o préstamo provincial para a súa amortización anticipada. O informe deberá conter polo menos os seguintes datos: entidade financeira, data do préstamo, código do préstamo, código da conta bancaria asociada ao préstamo, importe inicial, importe pendente, importe do préstamo provincial que se aplica á súa minoración e outros datos relevantes para a súa identificación.5.4.–Proxectos técnicos ou pregos de prescricións técnicas (só para investimentos). No suposto de que o concello opte por destinar parte da cantidade asignada, ou todo o seu importe no caso de que o concello non teña débeda, á realización de obras, os proxectos técnicos deberán comprender, polo menos, os documentos que se indican no artigo 123 do Texto refundido da lei de contratos do sector público, aprobado mediante o Real decreto lexislativo 3/2011, do 14 de novembro (BOE núm.276, do 16 de novembro de 2011), que son os seguintes: a) Unha memoria na que se describa o obxecto das obras, que recollerá os antecedentes e a situación previa ás mesmas, as necesidades a satisfacer, e a xustificación da solución adoptada, detallándose os factores de todo orden a ter en conta. b) Os planos de conxunto e de detalle necesarios para que a obra quede perfectamente definida, así como os que delimiten a ocupación de terreos e a restitución de servidumes e demais dereitos reais, no seu caso, e servizos afectados pola súa execución. c) O prego de prescricións técnicas e particulares, onde se fará a descrición das obras e se regulamentará a súa execución, con expresión da forma na que esta se levará a cabo, as obrigas de orde técnico que correspondan ao contratista, e a maneira na que se levará a cabo a medición das unidades executadas e o control de calidade dos materiais empregados e do proceso de execución. d) Un orzamento, integrado ou non por varios parciais, con expresión dos prezos unitarios e dos descompostos, se é o caso, estado de medicións e os detalles precisos para a súa valoración. No caso de incluír “partidas alzadas”, o seu importe total non poderá superar o 5% do orzamento de execución material do proxecto. e) Un programa de desenvolvemento dos traballos cuantificado ou plan de obra de carácter indicativo, con previsión, se é o caso, do tempo e custo. f) O estudo de seguridade e saúde ou, se é o caso, o estudio básico de seguridade e saúde, nos termos previstos nas normas de seguridade e saúde nas obras. g) O estudo de xestión de residuos de construción e demolición, no que se faga unha estimación da cantidade dos residuos xerados, e unha valoración do custe previsto para a súa xestión, o que debe figurar en capítulo independente do orzamento, así como o resto do contido esixido no Real decreto 105/2008, do 1 de febreiro (BOE núm.38 do 13 de febreiro de 2008). h) As referencias de todo tipo nas que se fundamentará o replanteo da obra. i) Non se farán referencias a marcas concretas en ningún documento do proxecto. j) Canta documentación veña prevista nas normas de carácter legal ou regulamentario. No caso de subministracións, os pregos de prescricións técnicas deberán incluír cando menos os seguintes documentos: a) Memoria descritiva na que se detallen o obxecto e finalidade da subministración, os antecedentes, as necesidades a satisfacer, e a xustificación da solución adoptada. b) Un orzamento desagregado, no que se definan con claridade os distintos elementos da subministración, coas súas características técnicas precisas, pero sen facer referencia a marcas, con expresión dos prezos de cada elemento e o número de unidades, e desgregando o imposto sobre o valor engadido (IVE). c) Lugar e prazo de entrega. d) Documentos gráficos se son necesarios para a correcta definición da subministración 5.5.–Informe técnico (ANEXO IV) (só para investimentos). Informe técnico individual para cada un dos investimentos solicitados, no que se indique o seguinte: Autorizacións: O informe deberá indicar expresamente que o investimento non precisa de ningunha autorización ou, no caso de que sexan precisas, deberán detallarse, e acreditarse documentalmente que o concello xa conta con elas ou que xa as solicitou antes do remate do prazo de presentación da solicitude deste Plan, xuntando os correspondentes documentos. En todo caso, cando se acheguen en calquera momento as autorizacións que precisa o investimento, deberá indicarse nun informe técnico se o proxecto cumpre coas condicións contidas, no seu caso, na dita autorización. Supervisión Deberá indicarse se é preceptivo realizar a supervisión técnica do proxecto polo seu orzamento ou contido, de acordo co establecido no artigo 125 do citado Texto refundido da lei de contratos do sector público. No caso de ser preciso, deberá indicarse se o informe de supervisión vai ser realizado pola conta do concello remitindo unha copia á Deputación, ou si solicita asistencia a esta Deputación para a súa realización ao abeiro da disposición adicional 2, apartado 12 do dito Texto refundido da lei de contratos do sector público. Fases No caso de tratarse de fases, tramos, partes etc., neste mesmo informe técnico deberá xustificarse que se trata dunha obra susceptible de utilización ou aproveitamento separado, que constitúe unha unidade funcional, de acordo co establecido no artigo 86.3 do citado Real decreto lexislativo 3/2011.5.6.–Informe técnico-xurídico sobre a dispoñibilidade dos terreos (ANEXO V) (só para investimentos). O concello deberá acreditar que conta cos terreos necesarios para a execución dos investimentos, mediante a emisión dun informe conxunto no que o persoal técnico detalle os terreos necesarios para a execución do investimento e a Secretaría do concello informe se o concello conta coa dispoñibilidade deses terreos.6.–APROBACIÓN DO PLAN. Á vista da documentación presentada, o Pleno da Deputación poderá aprobar o plan partindo das solicitudes presentadas polos concellos. O plan poderá aprobarse nunha ou varias fases, unha vez coñecidas as posibilidades de financiamento da Deputación. Unha vez aprobado o plan, someterase a exposición pública mediante a publicación dun anuncio no Boletín Oficial da Provincia para que durante un prazo de 10 días se poidan presentar as alegacións que se estimen oportunas, e será remitido para o seu coñecemento e informe á Xunta de Galicia e á Comisión Galega de Cooperación Local, de acordo co artigo 112 e concordantes da Lei 5/1997, do 22 de xullo, de administración local de Galicia. Unha vez transcorridos os 10 días de exposición pública e dende a solicitude de informe sen que se presentaren alegacións nin se emitira informe, poderanse proseguir os trámites. A aprobación definitiva do Plan Adicional que máis adiante se aprobe, financiado coas baixas de licitación ou anulacións de proxectos que se aprobe no marco do Plan Complementario, realizarase mediante Resolución da Presidencia na que se declare cumprida a condición de existencia de crédito suficiente e en consecuencia se declare definitivamente aprobado o Plan Adicional no que se incluirán as obras ou subministracións previstas no Plan complementario de aqueles concellos para os que exista crédito para o seu financiamento.7.–CONTRATACIÓN DOS INVESTIMENTOS. Os concellos contratarán os investimentos de acordo co Texto refundido da lei de contratos do sector público, mediante procedemento aberto con multiplicidade de criterios de valoración, mediante procedemento aberto cun único criterio de valoración ou mediante procedemento negociado, utilizando os pregos-tipo de cláusulas administrativas particulares aprobados expresamente por esta Deputación. O concello debe cubrir en cada expediente o correspondente cadro de características do contrato. Excepcionalmente, as obras poderán executarse pola propia Administración de acordo co establecido no artigo 24 do citado Texto refundido da lei de contratos do sector público. Non se poderá realizar a adxudicación mediante contrato menor. En canto ao prazo para adxudicar as actuacións do plan, e coa finalidade de poder aplicar no mesmo ano os remanentes que se xerasen tras a adxudicación dos investimentos, os concellos poderán adxudicar as actuacións incluídas no plan ata o 30 de novembro de 2016. Non obstante, este prazo poderá ser prorrogado mediante Resolución da Presidencia tras a solicitude motivada do concello. Non obstante, no caso de que a aprobación do plan se produza por fases ao longo do ano 2016 ou 2017, a Deputación poderá establecer outras datas para a contratación das obras. Unha vez adxudicados os investimentos, o concello deberá remitir a esta Deputación de xeito telemático a seguinte documentación: – Listaxe cos datos de adxudicación dos investimentos debidamente cubertos no modelo establecido. – A certificación do acordo ou resolución de adxudicación do contrato. – Documento administrativo no que se formalicen os correspondentes contratos. No caso de adxudicación mediante procedemento negociado, deberá presentarse ademais a seguinte documentación: – Xustificación da publicidade da licitación ou da consulta a empresas. – A relación das ofertas presentadas cos seus respectivos importes. – Informe técnico xustificativo da aplicación dos criterios de adxudicación previstos na cláusula 15 en relación co Anexo IV do prego de cláusulas administrativas, coa valoración aplicada ás ofertas presentadas, ou no seu caso, apartado do prego vixente. No caso de adxudicación mediante procedemento aberto cun único criterio de valoración-factor prezo, ou con multiplicidade de criterios de valoración, deberá presentarse ademais a seguinte documentación: – Xustificación da publicidade da licitación. – A relación das ofertas presentadas cos seus respectivos importes. – Informe técnico xustificativo da aplicación dos criterios de adxudicación previstos no do prego de cláusulas administrativas, coa valoración aplicada as ofertas presentadas. No caso de que foran executadas pola propia Administración, debera presentarse o informe da Secretaría do concello no que se indique cal dos supostos é de aplicación ao caso concreto, dos contidos no artigo 24 do Real decreto lexislativo 3/2011 e a acta de inicio das obras. As baixas que se produzan na adxudicación das obras, destinaranse a minorar a achega municipal se existira ata anular, se fora posible, a dita achega. O resto da baixa destinarase a minorar a achega provincial na correspondente actuación.8.–EXECUCIÓN DOS INVESTIMENTOS. Os investimentos executaranse polos respectivos concellos con arranxo ao proxecto técnico da obra ou prego de prescricións técnicas da subministración. A dirección e a execución dos investimentos realizaraas o concello correspondente, sen prexuízo da posibilidade de que a Deputación realice as inspeccións que considere convenientes. Se para a execución dos investimentos xurde a necesidade de modificar o proxecto da obra, ou o prego da subministración, o concello deberá tramitar o correspondente expediente de acordo co establecido no citado Texto refundido da lei de contratos do sector público, e redactar un proxecto modificado que deberá ser aprobado polo concello e pola Deputación. Calquera incremento que se derive da modificación do contrato, de liquidacións ou de outro concepto deberá ser financiado integramente polo concello.9.–PAGO DO PRÉSTAMO PROVINCIAL. O pago do préstamo provincial realizase segundo se indica a continuación para a redución de débeda e para a execución de obras e subministracións. Nos dous casos, a Deputación acreditará previamente de oficio que o concello está ao corrente nas súas obrigas tributarias co Estado, coa Seguridade Social e coa Deputación.9.1.–Redución de débeda. Despois da aprobación do plan, a Deputación transferiralle directamente á entidade financeira na que o concello teña concertado o préstamo municipal que se vai amortizar co importe do préstamo provincial que o concello solicitou aplicar a esta finalidade, o que se lle comunicará oportunamente ao concello para o seu coñecemento.9.2.–Realización de obras e subministracións. Cando se reciban na Deputación os datos de adxudicación da obra ou da subministración, a Deputación transferiralle ao concello, con caracter de prepagable, o 50% do préstamo provincial aplicado ao financiamento do investimento, calculado sobre o presuposto de adxudicación de cada actuación. Unha vez rematada a execución do investimento, o concello deberá presentar telematicamente a seguinte documentación: – Acta de comprobación do replanteo. – A derradeira certificación de execución da obra ou subministración, coa súa relación valorada da totalidade das partidas executadas, debidamente aprobada polo órgano municipal competente. – Dúas fotografías onde se reflicta a colocación do cartel na obra, e no seu contorno, e de ser posible, na subministración, conforme ao modelo establecido. – Acta de recepción. Despois de revisar toda esta documentación, a Deputación transferiralle ao concello o segundo 50% ou resto do préstamo provincial correspondente ao investimento executado sobre o orzamento de adxudicación. Todos os investimentos deberán estar terminados o 1 de novembro de 2017. Non obstante, este prazo poderá ser prorrogado mediante Resolución de Presidencia tras a solicitude motivada do concello.10.–DEVOLUCIÓN DO PRÉSTAMO PROVINCIAL. Os concellos deberán devolver á Deputación en dez anualidades o importe do préstamo provincial que lles foi transferido a partir do ano 2022 ata o 2031. Este prazo poderá ser prorrogado novamente mediante Resolución da Presidencia desta Corporación provincial. O importe anual a devolver será a décima parte do importe total transferido tanto para a redución do seu endebedamento como para a realización de investimentos, realizándose no último ano o axuste exacto da cantidade a devolver. Non obstante, o concello poderá anticipar a devolución do préstamo pendente, comunicándoo previamente á Deputación. A devolución realizarase mediante ingreso na conta da Deputación que se indicará aos concellos, a metade do importe anual ata o 30 xuño e a outra metade ata o 30 de novembro de cada ano. No caso de que o concello non realice os ingresos que correspondan nos prazos establecidos, a Deputación poderá aplicar aos concellos usuarios do servizo de recadación a compensación coas entregas a conta, e aos demais concellos, con calquera outro pago que a Deputación deba realizar ao concello.11.–INTERPRETACIÓN. A interpretación e a resolución das dúbidas que puidesen xurdir serán resoltas polo Presidente da Deputación, previo informe da Secretaría e da Intervención. Para o non disposto expresamente nas presentes bases, aplicarase supletoriamente o establecido na Lei 38/2003, do 17 de novembro, xeral de subvencións. A N E X O I CERTIFICACIÓN DO ACORDO PLENARIO DE APROBACIÓN DO PLAN DE AFORRO E INVESTIMENTO (PAI) 2016 CERTIFICA: Que o Pleno deste concello, na sesión realizada o día __/__/2016, adoptou o seguinte acordo: 1.–“Participar no Plan de aforro e investimento (PAI) 2016 da Deputación Provincial da Coruña, cuxas bases se coñecen e aceptan na súa totalidade, e solicitar a aplicación do préstamo provincial asignado á seguinte finalidade: A) Redución de endebedamento B) Investimentos (obras ou subministracións) Aprobar os correspondentes proxectos técnicos. C) Resumo da aplicación do préstamo provincial 2.–Aprobar o Plan complementario do ano 2016 no que se inclúen as obras ou subministracións que a continuación se indican e aprobar os correspondentes proxectos ou pregos de prescricións: 3.–(Só no caso de solicitar aplicar o préstamo a investimentos). Declarar que o concello ten a dispoñibilidade dos terreos, augas e servidumes para a execución dos investimentos, e que ten resolto o relacionado coas concesións e autorizacións administrativas que legalmente sexan necesarias.4.–(Só no caso de solicitar aplicar o préstamo a investimentos cando exista achega municipal voluntaria). Comprometerse o concello a incluír no orzamento municipal do 2016 os fondos necesarios para facer fronte á achega municipal dos investimentos incluídos na anualidade do 2016 se a houbera.5.–Solicitar da Deputación Provincial da Coruña a delegación neste concello da contratación e execución das obras ou subministracións incluídas no plan, que se entenderá aceptada si esta se produce efectivamente.6.–Declarar que o concello non solicitou nin percibiu ningunha subvención doutras Administracións públicas para a minoración da débeda ou para o financiamento dos investimentos para os que se vai aplicar o préstamo provincial asignado e, no caso de que existan axudas ou subvencións concorrentes doutras Administracións, achegarase o detalle de cada unha delas, acreditándose que a súa suma total non supera o 100% do seu importe.7.–Autorizar á Deputación Provincial da Coruña a obter as certificacións da Axencia Estatal de Administración Tributaria e da Tesourería da Seguridade Social nas que se acredite que o concello está ao corrente nas súas obrigas tributarias e coa Seguridade Social.8.–Facultar expresamente á Alcaldía para todo o relacionado coa tramitación e xestión do presente acordo e o correspondente expediente.” E para que así conste, expido a presente certificación de orde e co visto e prace da Alcaldía, en ______________________, a ___ de _____________ de dous mil dezaseis. V. pr. A Alcaldía PLAN DE AFORRO E INVESTIMENTO (PAI) 2016 ANEXO II INFORME DA INTERVENCIÓN OU SECRETARÍA-INTERVENCIÓN DO CONCELLO SOBRE O NIVEL DE ENDEBEDAMENTO De acordo co esixido na base 5.2 das reguladoras do plan, e no marco do previsto no artigo 53 do Real decreto lexislativo 2/2004, do 5 de marzo, polo que se aproba o texto refundido da lei reguladora das facendas locais, emítese este informe para calcular o nivel de endebedamento deste concello: PLAN DE AFORRO E INVESTIMENTO (PAI) 2016 ANEXO III INFORME DA INTERVENCIÓN OU SECRETARÍA-INTERVENCIÓN DO CONCELLO COS DATOS DA DÉBEDA A REDUCIR De acordo co esixido na base 5.3 das reguladoras do plan, emítese este informe cos datos da débeda a reducir: PLAN DE AFORRO E INVESTIMENTO (PAI) 2016 ANEXO IV INFORME TÉCNICO SOBRE O INVESTIMENTO De acordo co esixido na base 5.5 das reguladoras do plan, emítese este informe técnico individual para o investimento indicado: AUTORIZACIÓNS (O informe deberá indicar expresamente que o investimento non precisa de ningunha autorización ou, no caso de que sexan precisas, deberán detallarse, e acreditarse documentalmente que o concello xa conta con elas ou que xa as solicitou antes do remate do prazo de presentación da solicitude deste plan, xuntando os correspondentes documentos. En todo caso, cando se acheguen en calquera momento as autorizacións que precisa a obra, deberá indicarse nun informe técnico se o proxecto cumpre coas condicións contidas, no seu caso, na dita autorización.) SUPERVISIÓN TÉCNICA (Deberá indicarse se é preceptivo realizar a supervisión técnica do proxecto polo seu orzamento ou o seu contido, de acordo co establecido no artigo 125 do Texto refundido da lei de contratos do sector público. No caso de ser precisa, deberá indicarse se o informe de supervisión vai ser realizado por conta do concello remitindo unha copia á Deputación, ou se solicita a asistencia a esta Deputación para a súa realización, ao abeiro da disposición adicional 2.12 da citada norma.) OBRA COMPLETA (No caso de tratarse de fases, tramos, partes, etc., deberá xustificarse que se trata dunha obra completa, susceptible de utilización ou aproveitamento separado, que constitúe unha unidade funcional, de acordo co establecido no artigo 86 do Texto refundido da lei de contratos do sector público.) OUTRAS CUESTIÓNS (Deberanse recoller cantos aspectos de interese complementen a información anterior). PLAN DE AFORRO E INVESTIMENTO (PAI) 2016 ANEXO V INFORME TÉCNICO-XURÍDICO SOBRE A DISPOÑIBILIDADE DOS TERREOS De acordo co esixido na base 5.6 das reguladoras do plan, emítese este informe técnico xurídico para o investimento indicado: INFORME TÉCNICO (O persoal técnico detallará os terreos necesarios para a execución do investimento, podendo xuntar para estes efectos a documentación precisa.) INFORME XURÍDICO (A Secretaría do concello informará acerca de se o concello conta coa dispoñibilidade dos terreos necesarios para a execución do investimento.) O que se expón ó público por un prazo de dez días, que se contarán dende o día seguinte á inserción deste anuncio no Boletín Oficial da Provincia, co obxecto de que se poidan presentar as reclamacións ou alegacións que se consideren oportunas, quedando de manifesto o corresponde expediente na Sección de Plans Provinciais. A Coruña, 21 de setembro de 2018. O presidente O secretario Valentín González Formoso José Luis Almau Supervía